open-index/open-wikipedia-markdown huggingface dataset:
রমজান আলী (রাজনীতিবিদ)

**রমজান আলী** বাংলাদেশের মেহেরপুর জেলার রাজনীতিবিদ ও মেহেরপুর-১ আসনের সাবেক সংসদ সদস্য।

## প্রাথমিক জীবন
রমজান আলী মেহেরপুর জেলায় জন্মগ্রহণ করেন।

## রাজনৈতিক জীবন
রমজান ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে মেহেরপুর-১ আসন থেকে সংসদ সদস্য নির্বাচিত হন। ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে জাতীয় পার্টির প্রার্থী হিসেবে মেহেরপুর-১ আসন থেকে পরাজিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:মেহেরপুর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
টনি হোয়াইট

**অ্যান্থনি উইবার টনি হোয়াইট** (; জন্ম: ২০ নভেম্বর, ১৯৩৮) সেন্ট মাইকেলের ব্রাইটন এলাকায় জন্মগ্রহণকারী বার্বাডীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ স্পিন বোলিংয়ে পারদর্শী ছিলেন **টনি হোয়াইট**।

## প্রথম-শ্রেণীর ক্রিকেট
১৯৫৮-৫৯ মৌসুম থেকে ১৯৬৫-৬৬ মৌসুম পর্যন্ত টনি হোয়াইটের প্রথম-শ্রেণীর খেলোয়াড়ী জীবন চলমান ছিল। দৃঢ়প্রত্যয়ী মনোভাবসম্পন্ন অল-রাউন্ডার হিসেবে টনি হোয়াইটের সবিশেষ পরিচিতি ছিল। সময় উপযোগী ইনিংস কিংবা থিতু হয়ে আসা জুটি ভাঙতে অফ স্পিন কিংবা মিডিয়াম পেসের ন্যায় বিশ্বস্ত বোলিং করতেন।

টনি হোয়াইট মাঝারিসারির ব্যাটসম্যান ছিলেন। এছাড়াও, অফ স্পিনার হিসেবে ১৯৫৮ থেকে ১৯৬৫-৬৬ মৌসুম পর্যন্ত বার্বাডোসের পক্ষে খেলেছিলেন তিনি। ১৯৬০-৬১ মৌসুমে ব্যক্তিগত সেরা পরিসংখ্যান গড়েন। ত্রিনিদাদের বিপক্ষে তিনি ৬/৮০ পেয়েছিলেন তিনি। ১৯৬১-৬২ মৌসুমে পঞ্চদলীয় প্রতিযোগিতার চূড়ান্ত খেলায় ব্রিটিশ গায়ানার বিপক্ষে ব্যক্তিগত সর্বোচ্চ ৭৫ রান সংগ্রহ করেন। এছাড়াও, দ্বিতীয় ইনিংসে ৫৪ রান সংগ্রহসহ চার উইকেট পান। তাসত্ত্বেও, তার দল পরাজয়বরণ করেছিল।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন টনি হোয়াইট। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ৩ মার্চ, ১৯৬৫ তারিখে কিংস্টনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৬ মার্চ, ১৯৬৫ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি।

১৯৬৩ সালে ওয়েস্ট ইন্ডিজ দলের সদস্যরূপে ইংল্যান্ড গমন করেন। তবে, কোন টেস্ট খেলার সুযোগ পাননি। আঘাতপ্রাপ্ত উইলি রড্রিগুয়েজের সহকারী হিসেবে সফরের মাঝামাঝি সময়ে দলে অন্তর্ভুক্ত হন।

১৯৬৪-৬৫ মৌসুমে অস্ট্রেলিয়া দলের বিপক্ষে নিজস্ব দুই টেস্ট খেলেন। কিংস্টনে অনুষ্ঠিত সিরিজের প্রথম টেস্টে অভিষেক পর্ব সম্পন্ন হয় তার। প্রথম ইনিংসে অপরাজিত ৫৭ রান তুলে দলের পক্ষে সর্বোচ্চ রান সংগ্রাহকে পরিণত হন। ১৪৯/৬ থাকা অবস্থায় মাঠে নেমে দলকে ২৩৯ রানে নিয়ে যেতে সমর্থ হন। এছাড়াও, নিচেরসারির তিন উইকেট পান ও দলকে ১৭৯ রানের বিজয়ে ভূমিকা রাখেন। কিন্তু, ড্র হওয়া দ্বিতীয় টেস্টে ৫২ ওভার বোলিং করলেও কোন উইকেট লাভে সক্ষমতা দেখাতে পারেননি। মাত্র ৭ ও ৪ রান তুলেন তিনি। ফলশ্রুতিতে, তৃতীয় টেস্টে সেম্যুর নার্সকে তার স্থলাভিষিক্ত করা হয়েছিল।

বর্তমানে তিনি ভেনেজুয়েলায় বসবাস করছেন।

## তথ্যসূত্র

## আরও দেখুন
* ডেরেক মারে
* উইলফ্রেড ফার্গুসন
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৩৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:বার্বাডীয় ক্রিকেটার
বিষয়শ্রেণী:বার্বাডোসের ক্রিকেটার
তওবা (চলচ্চিত্র)

**তওবা** হচ্ছে ১৯৮৬ সালে মুক্তিপ্রাপ্ত আজহারুল ইসলাম খান পরিচালিত বাংলাদেশী চলচ্চিত্র। এতে মুখ্য ভূমিকায় অভিনয় করেছেন রাজ্জাক, ববিতা, ইলিয়াস কাঞ্চন, মান্না ও এটিএম শামসুজ্জামান সহ আরও অনেকে। এই চলচ্চিত্রের মাধ্যমে নায়ক মান্নার চলচ্চিত্রে কর্মজীবনের আত্মপ্রকাশ ঘটে।

## কাহিনী সংক্ষেপ

## অভিনয়ে
* রাজ্জাক
* ববিতা
* ইলিয়াস কাঞ্চন
* নিপা মোনালিসা
* মান্না
* শেলী কাদের
* এটিএম শামসুজ্জামান
* রাশেদা চৌধুরী
* খলিল উল্লাহ খান

## উল্লেখ্য
এই চলচ্চিত্রের মাধ্যমে পরবর্তী নায়ক মান্নার চলচ্চিত্রে আত্মপ্রকাশ ঘটে।

## তথ্যসূত্র

## বহিঃসংযোগ

* 

বিষয়শ্রেণী:১৯৮৬-এর চলচ্চিত্র
বিষয়শ্রেণী:১৯৮০-এর দশকের নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
ডাব্লিউএসজি সোয়ারভস্কি টিরোল

**ডাব্লিউএসজি সোয়ারভস্কি টিরোল** (; এছাড়াও **ডাব্লিউএসজি টিরোল** অথবা শুধুমাত্র **সোয়ারভস্কি টিরোল** নামে পরিচিত) হচ্ছে টিরোল ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার দ্বিতীয় স্তরের ফুটবল লীগ অস্ট্রীয় দ্বিতীয় লীগে খেলে। এই ক্লাবটি ১৯৩০ সালে প্রতিষ্ঠিত হয়েছে। সোয়ারভস্কি টিরোল তাদের সকল হোম ম্যাচ টিরোলের টিভোলি-নয়ে খেলে থাকে; যার ধারণক্ষমতা হচ্ছে ১৬,০০৮। বর্তমানে এই ক্লাবের ম্যানেজারের দায়িত্ব পালন করছেন টমাস সিলবারবার্গার এবং সভাপতির দায়িত্ব পালন করছেন ডিয়ানা লাঙ্গেস-সোয়ারভস্কি। জার্মান গোলরক্ষক ফের্ডিনান্ড অসওয়াল্ড এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সোয়ারভস্কি টিরোল এপর্যন্ত ১টি শিরোপা জয়লাভ করেছে; যা হচ্ছে অস্ট্রীয় ফুটবল দ্বিতীয় লীগ।

## অর্জন
* **[[অস্ট্রীয় ফুটবল দ্বিতীয় লীগ|অস্ট্রীয় দ্বিতীয় লীগ]]:**
** **বিজয়ী (১):** ২০১৮–১৯

## তথ্যসূত্র

## বহিঃসংযোগ
*  

বিষয়শ্রেণী:ডাব্লিউএসজি সোয়ারভস্কি টিরোল
বিষয়শ্রেণী:অস্ট্রীয় ফুটবল বুন্দেসলিগার ক্লাব
বিষয়শ্রেণী:অস্ট্রিয়ার ফুটবল ক্লাব
বিষয়শ্রেণী:১৯৩০-এ অস্ট্রিয়ায় প্রতিষ্ঠিত
বিষয়শ্রেণী:১৯৩০-এ প্রতিষ্ঠিত ফুটবল ক্লাব
পাগলী (চলচ্চিত্র)

**পাগলী** হচ্ছে ১৯৮৬ সালে মুক্তিপ্রাপ্ত কাজী হায়াৎ পরিচালিত বাংলাদেশী চলচ্চিত্র। এতে মুখ্য ভূমিকায় অভিনয় করেছেন মান্না ও *ফারজানা ববি* । এটি মান্না অভিনীত প্রথম মুক্তি প্রাপ্ত চলচ্চিত্র। এই চলচ্চিত্রটি *মান্না-কাজী হায়াৎ* নায়ক-পরিচালক জুটির প্রথম চলচ্চিত্র।

## অভিনয়ে
* মান্না
* ফারজানা ববি
*সাত্তার

## তথ্যসূত্র

বিষয়শ্রেণী:১৯৮৬-এর চলচ্চিত্র
বিষয়শ্রেণী:১৯৮০-এর দশকের নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:কাজী হায়াৎ পরিচালিত চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
ফুটবল ক্লাব আডমিরা ওয়াকার মোডলিং

**ফুসবলক্লুব ফ্লায়ারআলার্ম আডমিরা ওয়াকার** (; এছাড়াও **ফুটবল ক্লাব আডমিরা ওয়াকার মোডলিং**, **ফুটবল ক্লাব আডমিরা ওয়াকার**, **এফসি আডমিরা ওয়াকার মোডলিং** অথবা শুধুমাত্র **আডমিরা ওয়াকার** নামে পরিচিত) হচ্ছে মোডলিং ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯০৫ সালে প্রতিষ্ঠিত হয়েছে। আডমিরা ওয়াকার তাদের সকল হোম ম্যাচ মোডলিংয়ের বিএসএফজেড-এরিনায় খেলে থাকে; যার ধারণক্ষমতা হচ্ছে ১০,৬০০। বর্তমানে এই ক্লাবের ম্যানেজারের দায়িত্ব পালন করছেন জোনিমির সোলদো এবং সভাপতির দায়িত্ব পালন করছেন ফিলিপ টনহাউসার। অস্ট্রীয় গোলরক্ষক আন্ড্রেয়াস লাইটনার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আডমিরা ওয়াকার এপর্যন্ত ১৬টি শিরোপা জয়লাভ করেছে; যার মধ্যে ৯টি অস্ট্রীয় ফুটবল বুন্দেসলিগা, ৬টি অস্ট্রীয় কাপ এবং ১টি অস্ট্রীয় সুপার কাপ রয়েছে।

## অর্জন
***[[অস্ট্রীয় ফুটবল বুন্দেসলিগা|অস্ট্রীয় চ্যাম্পিয়ন]]: ৯**
::আডমিরা ভিয়েনা (৮): ১৯২৬–২৭, ১৯২৭–২৮, ১৯৩১–৩২, ১৯৩৩–৩৪, ১৯৩৫–৩৬, ১৯৩৬–৩৭, ১৯৩৮–৩৯, ১৯৬৫–৬৬
::ওয়াকার ভিয়েনা: ১৯৪৬–৪৭

***[[অস্ট্রীয় কাপ]]: ৬**
::আডমিরা ভিয়েনা (৫): ১৯২৭–২৮, ১৯৩১–৩২, ১৯৩৩–৩৪, ১৯৬৩–৬৪, ১৯৬৫–৬৬
::ওয়াকার ভিয়েনা: ১৯৪৬–৪৭

***[[অস্ট্রীয় সুপার কাপ]]: ১**
::আডমিরা / ওয়াকার ভিয়েনা: ১৯৮৯

## তথ্যসূত্র

## বহিঃসংযোগ

*  

বিষয়শ্রেণী:ফুটবল ক্লাব আডমিরা ওয়াকার মোডলিং
বিষয়শ্রেণী:অস্ট্রীয় ফুটবল বুন্দেসলিগার ক্লাব
বিষয়শ্রেণী:অস্ট্রিয়ার ফুটবল ক্লাব
বিষয়শ্রেণী:১৯০৫-এ অস্ট্রিয়ায় প্রতিষ্ঠিত
বিষয়শ্রেণী:১৯০৫-এ প্রতিষ্ঠিত ফুটবল ক্লাব
ফ্রিকোনমিকস

***ফ্রিকোনমিকস: এ রগ ইকোনমিকস এক্সপ্লোরস দি হিডেন সাইড অব এভরিথিং*** () শিকাগো বিশ্ববিদ্যালয়ের অর্থনীতিবিদ স্টিভেন লেভিট ও *নিউ ইয়র্ক টাইমস*-এর সাংবাদিক স্টিফেন জে ডাবনারের প্রথম বই। বইটি ১২ এপ্রিল ২০০৫ সালে উইলিয়াম মরো অ্যান্ড কম্পানি প্রকাশ করে। জনপ্রিয় সংস্কৃতি আর অর্থনীতি সফল সংমিশ্রন বইটিকে জনপ্রিয় করে।
২০০৯ এর শেষ পর্যন্ত, বইটি সরাপৃথিবীতে ৪০ লাখেরও বেশি কপি বিক্রি হয়।

## সংক্ষিপ্ত বিবরণ
বইটি লেভিটের, একজন বিশেষজ্ঞ যিনি পুরোনো অর্থনীতিবিদের ধ্যানধারণা থেকে বেরিয়ে এসে অর্থনৈতিক ধারণাকে বিভিন্ন বিষয়ে প্রয়োগ করে আলোচনায় আসেন, লেখা কিছু প্রবন্ধের সংকলন। বইটিতে লেভিট এবং ডাবনার দেখাতে চেয়েছেন যে অর্থনীতি এর মূলে আসলে প্রবর্তনার বিদ্যা। বইটিতে বিভিন্ন বিষয়ে মোট ৬টি অধ্যায় রয়েছে:
* অধ্যায় ১: শিক্ষক এবং সুমো কিস্তিগীরদের উপর প্রয়োগ করে প্রতারণাকে নতুনভাবে আবিষ্কার করা
* অধ্যায় ২: কু ক্লাক্স ক্লান ও রিয়েল এস্টেট এজেন্টদের উদাহরণ টেনে তথ্য দখনদারিত্বের আলোচনা
* অধ্যায় ৩: মাদক পাচারের অর্থনীতি
* অধ্যায় ৪: অপরাধ হার কমাতে বৈধ গর্ভপাতের ভূমিকা
* অধ্যায় ৫: শিক্ষার উপর ভালো সন্তান পালনের উপেক্ষণীয় প্রভাব
* অধ্যায় ৬: সন্তানদের নামকরণের আর্থসামাজিক গঠন

## সমালোচনা
*ফ্রিকোনমিকস* অর্থনীতি কম, সমজবিজ্ঞান বা অপরাধবিজ্ঞান বেশি বলে সমালোচিত হয়। অর্থনীতিবিদ এরিয়েল রুবিনস্টাইন বইটির সন্দেহজনক পরিসংখ্যান ব্যবহারের জন্য সমালোচনা করেন। তার অভিযোগ "লেভিটের মত অর্থনীতিবিদরা বুক উঁচিয়ে অন্য বিষয়ে চলে যায়", "যেখানে অর্থনীতির সাথে কোন সম্পর্কই নেই"। তার মতে বইটি একাডেমিক সাম্রাজ্যবাদের একটা উদাহরণ। আর্নল্ড ক্লিঙের মতে বইটি "আনাড়ির সমাজবিজ্ঞান"।

## তথ্যসূত্র

## বহিঃসংযোগ
* 
* n+1 পত্রিকার সমালোচনামূলক পর্যালোচনা
* ক্রুকড টিম্বারে বইটির উপর সেমিনার
* ''ফ্রিকোনমিকস''-এর সম্পূর্ণ সংক্ষিপ্তসার

বিষয়শ্রেণী:২০০৫-এর বই
বিষয়শ্রেণী:মার্কিন অ-কল্পকাহিনী বই
স্পোর্টস ক্লাব সেন্ট পোল্টেন

**স্পোর্টস ক্লাব সেন্ট পোল্টেন** (; এছাড়াও **স্পোর্টক্লুব নিডেরোস্টেরাইখ সেন্ট পোল্টেন**, **এসসি সেন্ট পোল্টেন** অথবা শুধুমাত্র **সেন্ট পোল্টেন** নামে পরিচিত) হচ্ছে সেন্ট পোল্টেন ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ২০০৬ সালের ১লা জুন তারিখে প্রতিষ্ঠিত হয়েছে। এসসি সেন্ট পোল্টেন তাদের সকল হোম ম্যাচ সেন্ট পোল্টেনের এনভি এরিনায় খেলে থাকে; যার ধারণক্ষমতা হচ্ছে ৮,০০০। বর্তমানে এই ক্লাবের ম্যানেজারের দায়িত্ব পালন করছেন আলেক্সান্ডার শ্মিট এবং সভাপতির দায়িত্ব পালন করছেন গটফ্রিড ট্রোস্ট। অস্ট্রীয় গোলরক্ষক ক্রিস্টোফ রিগলার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এসসি সেন্ট পোল্টেন এপর্যন্ত ১টি শিরোপা জয়লাভ করেছে; যা হচ্ছে অস্ট্রীয় ফুটবল প্রথম লীগ।

## অর্জন
**[[অস্ট্রীয় কাপ]]**
***রানার-আপ (১):** ২০১৩–১৪

**[[অস্ট্রীয় ফুটবল প্রথম লীগ]]**
***বিজয়ী (১):** ২০১৫–১৬

## তথ্যসূত্র

## বহিঃসংযোগ

* 

বিষয়শ্রেণী:স্পোর্টস ক্লাব সেন্ট পোল্টেন
বিষয়শ্রেণী:অস্ট্রীয় ফুটবল বুন্দেসলিগার ক্লাব
বিষয়শ্রেণী:অস্ট্রিয়ার ফুটবল ক্লাব
বিষয়শ্রেণী:২০০০-এ অস্ট্রিয়ায় প্রতিষ্ঠিত
বিষয়শ্রেণী:২০০০-এ প্রতিষ্ঠিত ফুটবল ক্লাব
স্পোর্টস ক্লাব মাটার্সবুর্গ

**স্পোর্টস ক্লাব মাটার্সবুর্গ** (; এছাড়াও **স্পোর্টভেরিন বাউভেল্ট কোখ মাটার্সবুর্গ**, **এসভি মাটার্সবুর্গ** অথবা শুধুমাত্র **মাটার্সবুর্গ** নামে পরিচিত) হচ্ছে সেন্ট পোল্টেন ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯২২ সালে প্রতিষ্ঠিত হয়েছে। এসভি মাটার্সবুর্গ তাদের সকল হোম ম্যাচ মাটার্সবুর্গের পাপেলস্টাডিওনে খেলে থাকে; যার ধারণক্ষমতা হচ্ছে ১৭,১০০। বর্তমানে এই ক্লাবের ম্যানেজারের দায়িত্ব পালন করছেন ফ্রানৎস পোনওয়াইসার এবং সভাপতির দায়িত্ব পালন করছেন মার্টিন পুখার। বসনীয় রক্ষণভাগের খেলোয়াড় নেদেলকো মালিচ এই ক্লাবের অধিনায়কের দায়িত্ব পালন করছেন।

## তথ্যসূত্র

## বহিঃসংযোগ

*  
* উয়েফা.কমে স্পোর্টস ক্লাব মাটার্সবুর্গ 

বিষয়শ্রেণী:স্পোর্টস ক্লাব মাটার্সবুর্গ
বিষয়শ্রেণী:অস্ট্রীয় ফুটবল বুন্দেসলিগার ক্লাব
বিষয়শ্রেণী:অস্ট্রিয়ার ফুটবল ক্লাব
বিষয়শ্রেণী:১৯২২-এ অস্ট্রিয়ায় প্রতিষ্ঠিত
বিষয়শ্রেণী:১৯২২-এ প্রতিষ্ঠিত ফুটবল ক্লাব
রাইনডর্ফ আলটাখ

**স্পোর্টক্লুব রাইনডর্ফ আলটাখ** (; এছাড়াও **এসসি রাইনডর্ফ আলটাখ** অথবা শুধুমাত্র **রাইনডর্ফ আলটাখ** নামে পরিচিত) হচ্ছে আলটাখ ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯২৯ সালের ২৬শে ডিসেম্বর তারিখে প্রতিষ্ঠিত হয়েছে। রাইনডর্ফ আলটাখ তাদের সকল হোম ম্যাচ আলটাখের স্টাডিওন শ্নাবেলহোৎসে খেলে থাকে; যার ধারণক্ষমতা হচ্ছে ৮,৫০০। বর্তমানে এই ক্লাবের ম্যানেজারের দায়িত্ব পালন করছেন অ্যালেক্স পাস্টুর এবং সভাপতির দায়িত্ব পালন করছেন ওয়ার্নার গুনৎস। অস্ট্রীয় মধ্যমাঠের খেলোয়াড় ফিলিপ নেৎসার এই ক্লাবের অধিনায়কের দায়িত্ব পালন করছেন।

## তথ্যসূত্র

## বহিঃসংযোগ

*  

বিষয়শ্রেণী:রাইনডর্ফ আলটাখ
বিষয়শ্রেণী:অস্ট্রীয় ফুটবল বুন্দেসলিগার ক্লাব
বিষয়শ্রেণী:অস্ট্রিয়ার ফুটবল ক্লাব
বিষয়শ্রেণী:১৯২৯-এ অস্ট্রিয়ায় প্রতিষ্ঠিত
বিষয়শ্রেণী:১৯২৯-এ প্রতিষ্ঠিত ফুটবল ক্লাব
ইউনাইটেড নিউজ

***ইউনাইটেড নিউজ***, পূর্বে ***ইউনাইটেড ডেইলি প্রেস***, ফিলিপাইনের ম্যানিলায় প্রকাশিত একটি জাতীয় ব্রডশিট পত্রিকা। ইউনাইটেড ডেইলি প্রেস, ইনক দ্বারা প্রকাশিত সংবাদপত্রটি *[[ইউনাইটেড ডেইলি নিউজ (ফিলিপাইন)|ইউনাইটেড ডেইলি নিউজের]]* ইংরেজি ভাষার সংস্করণ, ফিলিপাইনের দ্বিতীয় বৃহত্তম চীনা ভাষার সংবাদপত্র। 

## সম্পাদকীয় দল
সম্পাদকীয় দলে আছেন মাইক জি জামিসোলা প্রধান সম্পাদক হিসাবে, জুড টরেস ব্যবস্থাপনা সম্পাদক এবং ব্যবসায় বিভাগের সম্পাদক হিসাবে ডেলফিন এসডি পেরেজ। কলাম লেখকদের মধ্যে অ্যালিস এইচ রে রেস, অ্যাঞ্জি কোরো এবং অট্টি রোমোলো লুমাইগ অন্তর্ভুক্ত রয়েছে।

## তথ্যসূত্র

## বহিঃসংযোগ

* ''ইউনাইটেড নিউজ'' ওয়েবসাইট 

বিষয়শ্রেণী:ফিলিপাইনের দৈনিক সংবাদপত্র
বিষয়শ্রেণী:ফিলিপাইনের জাতীয় সংবাদপত্র
বিষয়শ্রেণী:ফিলিপাইনের ইংরেজি ভাষার সংবাদপত্র
ফুটবল ক্লাব অস্ট্রিয়া ভিয়েনা

**ফুসবলক্লুব অস্ট্রিয়া ভিয়েনা** (, , ; এছাড়াও **ফুটবল ক্লাব অস্ট্রিয়া ভিয়েনা** অথবা শুধুমাত্র **অস্ট্রিয়া ভিয়েনা** নামে পরিচিত) হচ্ছে ভিয়েনা ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯১১ সালের ১৫ই মার্চ তারিখে প্রতিষ্ঠিত হয়েছে। অস্ট্রিয়া ভিয়েনা তাদের সকল হোম ম্যাচ ভিয়েনার ফ্রানৎস হোর স্টেডিয়ামে খেলে থাকে; যার ধারণক্ষমতা হচ্ছে ১৭,৫৬৫। বর্তমানে এই ক্লাবের ম্যানেজারের দায়িত্ব পালন করছেন ক্রিস্টিয়ান ইলৎসার এবং সভাপতির দায়িত্ব পালন করছেন ফ্রাঙ্কস হেনসেল। অস্ট্রীয় মধ্যমাঠের খেলোয়াড় আলেক্সান্ডার গ্রুনওয়াল্ড এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, অস্ট্রিয়া ভিয়েনা এপর্যন্ত ৫৭টি শিরোপা জয়লাভ করেছে; যার মধ্যে ২৪টি অস্ট্রীয় ফুটবল বুন্দেসলিগা, ২৭টি অস্ট্রীয় কাপ এবং ৬টি অস্ট্রীয় সুপার কাপ রয়েছে। অন্যদিকে, ইউরোপীয় এবং আন্তর্জাতিক প্রতিযোগিতায়, অস্ট্রিয়া ভিয়েনার সবচেয়ে বড় সাফল্য হচ্ছে ১৯৭৭–৭৮ ইউরোপিয়ান কাপ উইনার্স কাপের ফাইনালে পৌঁছানো, যেখানে তারা বেলজীয় ক্লাব আন্ডারলেখটের ০–৪ গোলে পরাজিত হয়েছে।

## অর্জন
### ঘরোয়া
***[[অস্ট্রীয় বুন্দেসলিগা]] (২৪)**
::**বিজয়ী:** ১৯২৩–২৪, ১৯২৫–২৬, ১৯৪৮–৪৯, ১৯৪৯–৫০; ১৯৫২–৫৩; ১৯৬০–৬১, ১৯৬১–৬২, ১৯৬২–৬৩; ১৯৬৮–৬৯, ১৯৬৯–৭০; ১৯৭৫–৭৬; ১৯৭৭–৭৮, ১৯৭৮–৭৯, ১৯৭৯–৮০, ১৯৮০–৮১, ১৯৮৩–৮৪, ১৯৮৪–৮৫, ১৯৮৫–৮৬, ১৯৯০–৯১, ১৯৯১–৯২, ১৯৯২–৯৩; ২০০২–০৩, ২০০৫–০৬, ২০১২–১৩

***[[অস্ট্রীয় কাপ]] (২৭)**
::**বিজয়ী:** ১৯২০–২১, ১৯২৩–২৪, ১৯২৪–২৫, ১৯২৫–২৬, ১৯৩২–৩৩, ১৯৩৪–৩৫, ১৯৩৫–৩৬, ১৯৪৭–৪৮, ১৯৪৮–৪৯, ১৯৫৯–৬০, ১৯৬১–৬২, ১৯৬২–৬৩, ১৯৬৬–৬৭, ১৯৭০–৭১, ১৯৭৩–৭৪, ১৯৭৬–৭৭, ১৯৭৯–৮০, ১৯৮১–৮২, ১৯৮৫–৮৬, ১৯৮৯–৯০, ১৯৯১–৯২, ১৯৯৩–৯৪, ২০০২–০৩, ২০০৪–০৫, ২০০৫–০৬, ২০০৬–০৭, ২০০৮–০৯

***[[অস্ট্রীয় সুপার কাপ]] (৬)**
::**বিজয়ী:** ১৯৯০, ১৯৯১, ১৯৯২, ১৯৯৩, ২০০৩, ২০০৪

### ইউরোপীয়
***[[উয়েফা কাপ উইনার্স কাপ|ইউরোপিয়ান কাপ উইনার্স কাপ]]**
::**রানার-আপ:** **[[১৯৭৮ ইউরোপিয়ান কাপ উইনার্স কাপ Final|১৯৭৮]]**

## তথ্যসূত্র

## বহিঃসংযোগ

*  

বিষয়শ্রেণী:ফুটবল ক্লাব অস্ট্রিয়া ভিয়েনা
বিষয়শ্রেণী:অস্ট্রীয় ফুটবল বুন্দেসলিগার ক্লাব
বিষয়শ্রেণী:অস্ট্রিয়ার ফুটবল ক্লাব
বিষয়শ্রেণী:১৯১১-এ অস্ট্রিয়ায় প্রতিষ্ঠিত
বিষয়শ্রেণী:১৯১১-এ প্রতিষ্ঠিত ফুটবল ক্লাব
স্পোর্টস ক্লাব স্টুর্ম গ্রাৎস

**স্পোর্টক্লুব পুন্টিগামার স্টুর্ম গ্রাৎস** (, ; এছাড়াও **স্পোর্টস ক্লাব স্টুর্ম গ্রাৎস** অথবা শুধুমাত্র **এসসি স্টুর্ম গ্রাৎস** নামে পরিচিত) হচ্ছে ভিয়েনা ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯০৯ সালের ১লা মে তারিখে প্রতিষ্ঠিত হয়েছে। এসসি স্টুর্ম গ্রাৎস তাদের সকল হোম ম্যাচ গ্রাৎসের মার্কুর এরিনায় খেলে থাকে; যার ধারণক্ষমতা হচ্ছে ১৬,৩৬৪। বর্তমানে এই ক্লাবের সভাপতির দায়িত্ব পালন করছেন ক্রিস্টিয়ান জাউক। অস্ট্রীয় মধ্যমাঠের খেলোয়াড় স্টেফান হিয়েরলেন্ডার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এসসি স্টুর্ম গ্রাৎস এপর্যন্ত ১১টি শিরোপা জয়লাভ করেছে; যার মধ্যে ৩টি অস্ট্রীয় ফুটবল বুন্দেসলিগা, ৫টি অস্ট্রীয় কাপ এবং ৩টি অস্ট্রীয় সুপার কাপ রয়েছে।

## অর্জন
* **[[অস্ট্রীয় ফুটবল বুন্দেসলিগা|অস্ট্রীয় বুন্দেসলিগা]]**
:* **বিজয়ী (৩)**: ১৯৯৭–৯৮, ১৯৯৮–৯৯, ২০১০–১১
:* রানার-আপ (৬): ১৯৮০–৮১, ১৯৯৪–৯৫, ১৯৯৫–৯৬, ১৯৯৯–২০০০, ২০০১–০২, ২০১৭–১৮

* **[[অস্ট্রীয় কাপ]]**
:* **বিজয়ী (৫)**: ১৯৯৫–৯৬, ১৯৯৬–৯৭, ১৯৯৮–৯৯, ২০০৯–১০, ২০১৭–১৮
:* রানার-আপ (৪): ১৯৪৭–৪৮, ১৯৭৪–৭৫, ১৯৯৭–৯৮, ২০০১–০২

* **[[অস্ট্রীয় সুপার কাপ]]**
:* **বিজয়ী (৩)**: ১৯৯৬, ১৯৯৮, ১৯৯৯
:* রানার-আপ (২): ১৯৯৭, ২০০২

## তথ্যসূত্র

## বহিঃসংযোগ

*  

বিষয়শ্রেণী:ফুটবল ক্লাব স্টুর্ম গ্রাৎস
বিষয়শ্রেণী:অস্ট্রীয় ফুটবল বুন্দেসলিগার ক্লাব
বিষয়শ্রেণী:অস্ট্রিয়ার ফুটবল ক্লাব
বিষয়শ্রেণী:১৯০৯-এ অস্ট্রিয়ায় প্রতিষ্ঠিত
বিষয়শ্রেণী:১৯০৯-এ প্রতিষ্ঠিত ফুটবল ক্লাব
ভলফসবার্গার অ্যাথলেটিক ক্লাব

**রিগলার অ্যান্ড সেখমাইস্টার পেলেটস ভলফসবার্গার আটলেটিক ক্লুব** (; এছাড়াও **ভলফসবার্গার অ্যাথলেটিক ক্লাব** অথবা শুধুমাত্র **ভলফসবার্গার এসি** নামে পরিচিত) হচ্ছে ভলফসবার্গ ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯৩১ সালে প্রতিষ্ঠিত হয়েছে। ভলফসবার্গার এসি তাদের সকল হোম ম্যাচ ভলফসবার্গের লাভান্টাল-এরিনায় খেলে থাকে; যার ধারণক্ষমতা হচ্ছে ৭,৩০০। বর্তমানে এই ক্লাবের ম্যানেজারের দায়িত্ব পালন করছেন ফের্ডিনান্ড ফেল্ডহোফার এবং সভাপতির দায়িত্ব পালন করছেন ডিটমার রিগলার। অস্ট্রীয় মধ্যমাঠের খেলোয়াড় মাইকেল লিন্ডল এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ভলফসবার্গার এসি এপর্যন্ত ১টি শিরোপা জয়লাভ করেছে; যা হচ্ছে অস্ট্রীয় ফুটবল দ্বিতীয় লীগ।

## অর্জন
***[[অস্ট্রীয় ফুটবল দ্বিতীয় লীগ]]:**
****বিজয়ী (১): **২০১১–১২

## তথ্যসূত্র

## বহিঃসংযোগ
*  

বিষয়শ্রেণী:ভলফসবার্গার অ্যাথলেটিক ক্লাব
বিষয়শ্রেণী:অস্ট্রীয় ফুটবল বুন্দেসলিগার ক্লাব
বিষয়শ্রেণী:অস্ট্রিয়ার ফুটবল ক্লাব
বিষয়শ্রেণী:১৯৩১-এ অস্ট্রিয়ায় প্রতিষ্ঠিত
বিষয়শ্রেণী:১৯৩১-এ প্রতিষ্ঠিত ফুটবল ক্লাব
ফিলিপিনো মিরর

***ফিলিপিনো মিরর*** ফিলিপাইনের একটি দৈনিক ট্যাবলয়েড। যা লাওসে ফিলিপাইনের প্রাক্তন রাষ্ট্রদূত এন্তোনিও কাবাংগন চুয়ার  এএলসি গ্রুপ অফ কোম্পানির একটি শাখা ফিলিপিনো মিরর মিডিয়া গ্রুপের  মালিকানাধীন।

## বিজ্ঞাপনের স্লোগান
* *সালামিন এনজি কাটোটোহানান* ( ফিলিপিনো, "সত্যের আয়না") (এপ্রিল ১৬, ২০১২ - মার্চ ১৯, ২০১৭) 
* *উনাং ট্যাবলয়েড সা নেগোসিয়ো* ( ফিলিপিনো, "ব্যবসায়ের প্রথম ট্যাবলয়েড")

## আরো দেখুন
* *[[বিজনেস মিরর]]* 
* ৯৭.৯ হোম রেডিও 
* সিএনএন ফিলিপাইন

## তথ্যসূত্র

## বহিঃসংযোগ
* 

বিষয়শ্রেণী:ফিলিপাইনের দৈনিক সংবাদপত্র
বিষয়শ্রেণী:২০১২-এ প্রতিষ্ঠিত প্রকাশনা
বিষয়শ্রেণী:ফিলিপাইনের জাতীয় সংবাদপত্র
বোহোল ক্রনিকল

***বোহোল ক্রনিকল''', ('''ক্রনিকল*** নামে পরিচিত), ফিলিপাইনের বোহোল-এর দৈনিক সংবাদপত্র এবং এটি দৈনিক প্রচারিত এবং এর একটি রেডিও স্টেশন রয়েছে  ডিওয়াইআরডি-এএম ১১৬১ এএম।

## ইতিহাস
বোহোল ক্রনিকল ১৬ মে ১৯৫৪ সালে প্রতিষ্ঠিত হয়েছিল।

২০১৬ সালে, তারা তাদের ওয়েবসাইট চালু করেছে। 

নাগরিক সাংবাদিকতা কমিউনিটি প্রেস অ্যাওয়ার্ডস কর্তৃক কয়েকবার পুরস্কার পেয়েছ সংবাদপত্রটি। এর মধ্যে সেরা সম্পাদকীয় পৃষ্ঠা (২০১২, ২০১৯), সেরা বিপর্যয় প্রতিবেদন (২০১৩) এবং সেরা সংস্কৃতি ও কলা (২০১৪) এর পুরস্কার পেয়েছে। 

## তথ্যসূত্র

## বহিঃসংযোগ
* বোহোল ক্রনিকল ওয়েবসাইট 
* ডিওয়াইআরডি-এএম ওয়ার্ল্ডওয়াইড ওয়েবসাইট

বিষয়শ্রেণী:ফিলিপাইনের সংবাদপত্র
নগ্ন পলাতক

**নগ্ন পলাতক** (বা **নগ্ন যুবক**) হলেন সাধু মার্ক লিখিত সুসমাচারে সংক্ষিপ্তভাবে উল্লিখিত এক অশনাক্তকৃত ব্যক্তি। গেৎশিমানির বাগানে যিশুকে গ্রেফতারকরণএবং তাঁর সকল শিষ্যের পলায়নের বর্ণনার পরেই এই ব্যক্তির উল্লেখ পাওয়া যায়:

অন্যান্য অনুমোদিত সুসমাচারের কোনওটিতেই এই জাতীয় কোনও ঘটনার উল্লেখ পাওয়া যায় না।

একটি মাত্র পোশাক পরিধান অশালীন বা অভূতপূর্ব কোনও ঘটনা নয়। অনেক প্রাচীন কাহিনিতেই বর্ণিত হয়েছে এই ধরনের পোশাক বিশেষ করে হঠাৎ চলাচলের ক্ষেত্রে কতটা সহজে খুলে যেতে পারে।

## পরিচয়
প্রাচীন কাল থেকেই অনেকে এই যুবকের পরিচয় অনুমানের চেষ্টা করেছেন। তাঁদের মতামত হল:
* সেখানে উপস্থিত অথচ বিশেষভাবে উল্লেখযোগ্য নয় কোনও এক ব্যক্তি।
* ন্যায়পরায়ণ জেমস
* প্রিয় শিষ্য (যোহন)
* মার্ক স্বয়ং
* বেথানির লাজারাস

অনেকের মতে এই পর্বটি মার্ক লিখিত পরবর্তী একটি অনুচ্ছেদের সঙ্গে সম্পর্কযুক্ত: "এবং সমাধিগুহার মধ্যে ঢুকতেই তাঁরা দেখতে পেলেন শুভ্র বসন পরা একটি যুবক ডান দিকে বসে আছে।" এই অনুমানের কারণ *যুবক* (**) শব্দটি মার্কলিখিত সুসমাচারের এই দু’টি অনুচ্ছেদেই কেবল ব্যবহৃত হয়েছে।

অনুমান করা হয় যে, নগ্ন পলাতকের ঘটনাটির উৎস মার্কলিখিত সুসমাচারের পূর্বকালীন একটি সম্ভাব্য ক্রুশারোপণ উপাখ্যান। এই ধরনের প্রাচীন নথিতে পলাতকের নামোল্লেখ না করার উদ্দেশ্য সম্ভবত তাঁকে সরকারি নিপীড়নের হাত থেকে রক্ষা করা।

## আরও দেখুন
* মার্ক ১৪
* সাধু মার্ক লিখিত গোপন সুসমাচার

## তথ্যসূত্র

বিষয়শ্রেণী:সাধু মার্ক লিখিত সুসমাচার
বিষয়শ্রেণী:ধর্মে নগ্নতা
বিষয়শ্রেণী:যিশুর যন্ত্রণাভোগ ও মৃত্যু
বিষয়শ্রেণী:অনুমোদিত সুসমাচারের ব্যক্তিত্ব
বিষয়শ্রেণী:অশনাক্ত ব্যক্তি
বিষয়শ্রেণী:মার্কের সুসমাচার
বিকোল স্ট্যান্ডার্ড

**''বিকোল স্ট্যান্ডার্ড**,*  হ'ল [[বিকোল অঞ্চল|বিকোল অঞ্চলের]] একটি সাপ্তাহিক সংবাদপত্র। এটি [[কামারিনেস সোর|ক্যামারাইনস সুর]], [[ক্যামারিন নর্টে|ক্যামারাইনস নরতে]], [[আল্বে|আলবে]], [[সরসোগন|সোরসোগন]] এবং [[মাসবেট|মাসব্যাট]] প্রদেশের সংবাদগুলি কভার করে।

== ইতিহাস ==
সাংবাদিক গিল বাসমেয়র, জুনিয়র ১৯৯২ সালে *বিকোল স্ট্যান্ডার্ড'' প্রতিষ্ঠা করেছিলেন 

ডিসেম্বর ২০১৭ এ, এটি কেবলমাত্র তিন বছর অনলাইনে থাকার পরেই এর ওয়েবসাইট ২১,০০০,০০০ এর বেশি ভিউ পায় — এটি বিকোল অঞ্চলের ইতিহাসের এক অভূতপূর্ব কীর্তি। 

পত্রিকাটি ফিলস্টার ডট কম  এবং ৯১.৯ বিবিএস ডিডাব্লুএলভি এফএম -এর আঞ্চলিক অংশীদার।

## তথ্যসূত্র


## বহিঃসংযোগ
* 

বিষয়শ্রেণী:ফিলিপাইনের সংবাদপত্র
পানিপত্ররন্ধ্র

[থাম্ব|''[ব্রোকহজ ও এফ্রন বিশ্বকোষীয় অভিধান* থেকে [[চীনা প্রিমরোজ|চীনা প্রিমরোজের]] (*Primula sinensis*) পানিপত্ররন্ধ্রের প্রস্থচ্ছেদ]]
*'পানিপত্ররন্ধ্র** বা **হাইডাথোড** () সাধারণত [[সপুষ্পক উদ্ভিদ|সপুষ্পক উদ্ভিদের]] বহিঃত্বকে প্রাপ্ত এক ধরনের , যা পাতার বহিঃত্বক বা এর কিনারা থেকে তরল পানি নিঃসরণ করে। পাতার একদম প্রান্তভাগ বা প্রান্তের সম্পূর্ণ অংশের পানিপত্ররন্ধ্র দিয়ে পানি নির্গত হতে পারে। পানিপত্ররন্ধ্র পানিতে নিমজ্জিত ''[[Ranunculus fluitans]]'' প্রভৃতি উদ্ভিদে যেমন দেখা যায়, তেমনি [[স্কটিশ ব্লুবেল]] (''Campanula rotundifolia'') প্রভৃতি স্থলজ বিরুৎজাতীয় উদ্ভিদেও দেখা যায়। এই ছিদ্রপথটি পরিবহন কলাগুচ্ছ দিয়ে উদ্ভিদের মূল সংবহনতন্ত্রের সাথে যুক্ত। পানিপত্ররন্ধ্র [[টোপাপানা]], [[কচুরিপানা]], গোলাপ, ব্যালসাম ও আরো অনেক প্রজাতির উদ্ভিদে পাওয়া যায়।

== শারীরবৃত্তীয় কাঠামো ==
পানিপত্ররন্ধ্র অসংখ্য পানিপূর্ণ আন্তঃকোষীয় ফাঁকবিশিষ্ট একগুচ্ছ জীবিত কোষ দ্বারা তৈরি হয়। কোষগুলোতে ক্লোরোপ্লাস্ট থাকে না বললেই চলে। এটি পরিবহন কলার এক ধরনের বিশেষায়িত প্রান্ত। পরিবহন কলার এই বিশেষ কোষগুলো (যাদের ''এপিথেম কোষ'' বলা হয়) বহিঃত্বকের নিচে এক বা একাধিক প্রকোষ্ঠ বা সাব-স্টোমাটাল বায়ুকুঠুরি বা শ্বাসকুঠুরিতে উন্মুক্ত। এই বায়ুকুঠুরি বা শ্বাসকুঠুরিগুলো আবার **মুক্ত পানিরন্ধ্র** বা **মুক্ত ছিদ্রপথ'''-এ বাইরের পরিবেশে উন্মুক্ত। রন্ধ্রপথটি গাঠনিকভাবে সাধারণ পত্ররন্ধ্রের মতোই, কিন্তু আকারে কিছুটা বড় এবং নড়ন অক্ষম।

## কার্যপদ্ধতি
মূলীয় চাপের কারণে সৃষ্ট জাইলেম চাপের ফলে তরল পানি গাটেশন প্রক্রিয়ায় পানিপত্ররন্ধ্র দিয়ে বের হয়ে যায়। কিছু কিছু লোনা পানির উদ্ভিদে গ্রন্থিযুক্ত ট্রাইকোম থাকে, যা সক্রিয়ভাবে লবণ নিঃসরণের মাধ্যমে কোষীয় সাইটোপ্লাজমে অজৈব সাইটোটক্সিক আয়নের ঘনমাত্রা হ্রাস করে। এর ফলে পাতার উপরিতলে সাদা লবণের স্তর জমা হতে দেখা যায়।
 
## প্রকারভেদ
পানিপত্ররন্ধ্র দুই প্রকারের হয়ে থাকে: নিষ্ক্রিয় ও সক্রিয় পানিপত্ররন্ধ্র। পাতার শিরা পাতলা প্রাচীরযুক্ত প্যারেনকাইমা নির্মিত এপিথেম অঞ্চলে শেষ হলে সাধারণত নিষ্ক্রিয় পানিপত্ররন্ধ্র গঠিত হয়। এ ধরনের পানিপত্ররন্ধ্র দিয়ে নিষ্ক্রিয়ভাবে পানি বের হয়। আবার পাতার বহিঃত্বকীয় কোষ সক্রিয়ভাবে পানি বর্জন করলে সক্রিয় পানিপত্ররন্ধ্র গঠিত হয়।

## আরও দেখুন
* প্রস্বেদন
* সংবাহী উদ্ভিদ

## তথ্যসূত্র

## বহিঃসংযোগ
* পানি পত্ররন্ধ্রের শারীরবৃত্ত 

বিষয়শ্রেণী:উদ্ভিদ সম্পর্কিত অসম্পূর্ণ নিবন্ধ
বিষয়শ্রেণী:উদ্ভিদ
বিষয়শ্রেণী:উদ্ভিদবিজ্ঞান
বিষয়শ্রেণী:উদ্ভিদ শারীরতত্ত্ব
বিষয়শ্রেণী:উদ্ভিদবিদ্যাগত নামাবলী
বিষয়শ্রেণী:উদ্ভিদ অঙ্গসংস্থানবিদ্যা
বিষয়শ্রেণী:উদ্ভিদ কলা
বিষয়শ্রেণী:উদ্ভিদের শরীরস্থান
আল-জুমহুরিয়াহ

***আল-জুমহুরিয়া*** ( আরবি : الجمهورية *প্রজাতন্ত্র* ) তাইজ ভিত্তিক ইয়েমেন প্রজাতন্ত্রের একটি শীর্ষস্থানীয় সংবাদপত্র।  পত্রিকাটি ১৯৬২ সালে প্রতিষ্ঠিত হয়েছিল এবং এর সরকারপন্থী অবস্থান রয়েছে। 

কাগজটি ইয়েমেন আরব প্রজাতন্ত্রের সরকারী সত্তা *[[আল-থাওরা (ইয়েমেন)|আল-থাওরা]]* পত্রিকার পাশাপাশি প্রেস সাবা জেনারেল অর্গানাইজেশন দ্বারা প্রতিষ্ঠিত হয়েছিল। 

২০১৫ সালে ইয়েমেন গৃহযুদ্ধ শুরু হওয়ার কারণে পত্রিকাটি চার বছরের জন্য বন্ধ ছিল যা এর সদর দফতরের আংশিক ধ্বংস এবং এর সরঞ্জামাদি লুটপাটের কারণে হয়েছিল। ২০১৮ সালের অক্টোবরে খবরের কাগজটি আবার খোলে এবং হাদীপন্থী সরকারের অবস্থানে রয়েছে। 

## আরও দেখুন
* আল-থাওরা (ইয়েমেন)

## তথ্যসূত্র

বিষয়শ্রেণী:ইয়েমেনের সংবাদপত্র
বিষয়শ্রেণী:আরবি ভাষার সংবাদপত্র
দ্য ফ্রিম্যান (সংবাদপত্র)

***দ্য ফ্রিম্যান,*** *[[ফিলিপাইন তারকা|ফিলিপাইন স্টার]]*  কর্তৃক প্রকাশিত ফিলিপাইনের সেবুতে প্রকাশিত একটি দৈনিক পত্রিকা। এটি সেবুর প্রথম সংবাদপত্র ছিল, যা ১০ মে ১৯১৯ সালে প্রথম প্রকাশিত হয়েছিল।  পত্রিকার মূলমন্ত্রটি হ'ল "সুষ্ঠু ও নির্ভীক"।

## আরো দেখুন
* *[[সান.স্টার সেবু]]* 
* *[[ফিলিপাইন তারকা|দ্য ফিলিপাইন স্টার]]*

## তথ্যসূত্র

## বহিঃসংযোগ
''দ্য'' ''ফ্রিম্যান সংবাদপত্র''

বিষয়শ্রেণী:ফিলিপাইনের সংবাদপত্র
বিষয়শ্রেণী:ফিলিপাইনের দৈনিক সংবাদপত্র
বিষয়শ্রেণী:১৯১৯-এ প্রতিষ্ঠিত সংবাদপত্র
মিন্দা নিউজ

**মিন্দানিউজ,** ফিলিপাইনের মিন্দানাও -এর একটি অনলাইন সংবাদপত্র।  এটি মিন্দানাও সংবাদ এবং তথ্য সমবায় কেন্দ্রের (এমএনআইসিসি) মালিকানাধীন।  আঞ্চলিক পত্রিকাটি সমস্ত মিন্দানাও জুড়ে প্রচারিত হয়।

## তথ্যসূত্র

## বহিঃসংযোগ
* মিন্দানিউজ -এর দাপ্তরিক ওয়েবসাইট 

বিষয়শ্রেণী:ফিলিপাইনের সংবাদপত্র
বিষয়শ্রেণী:এশীয় সংবাদ ওয়েবসাইট
কালোকোমর বাতাসি

থাম্ব|কালোকোমর বাতাসি পাখি
**কালোকোমর বাতাসি** (*Apus acuticauda*) Apodidae  পরিবারে এক প্রজাতির পাখি। এটি ভুটান এবং উত্তর-পূর্ব ভারতে পাওয়া যায় এবং থাইল্যান্ডের কাছে এটি একটি বিস্মৃত। এর প্রাকৃতিক আবাসটি হ'ল উপ-ক্রান্তীয় বা ক্রান্তীয় আর্দ্র নিম্নভূমি বন। এটি আবাসস্থলের ক্ষয়ক্ষতির হুমকী।

## তথ্যসূত্র

## বহিঃসংযোগ
*BirdLife Species Factsheet. 

বিষয়শ্রেণী:আইইউসিএন লাল তালিকার সংকটাপন্ন প্রজাতি
বিষয়শ্রেণী:ভুটানের পাখি
বিষয়শ্রেণী:উত্তর-পূর্ব ভারতের পাখি
বিষয়শ্রেণী:১৮৬৪-এ বর্ণিত পাখি
শিন মিন ডেইলি নিউজ

***শিন মিন ডেইলি নিউজ***, একটি সিঙ্গাপুরের চীনা ভাষার সান্ধকালীন পত্রিকা, যা বর্তমানে সিঙ্গাপুর প্রেস হোল্ডিংস (এসপিএইচ) কর্তৃক প্রকাশিত হয়। ১৯৬৭ সালের ১৮ মার্চ সিঙ্গাপুরের ব্যবসায়ী লিয়াং রুনঝি (梁 潤 之) এবং হংকংয়ের খ্যাতিমান হংকংয়ের লেখক লুই চ -এর মাধ্যমে প্রথম শুরু হয়েছিল, শুরুর দিনগুলিতে *চ'র মার্শাল আর্ট*  উপন্যাসের একচেটিয়া ধারাবাহিক প্রকাশ করত। ১৯৮০ এর দশকের গোড়ার দিকে চ' তার শেয়ার বিক্রি করে দেয়, কেননা সিঙ্গাপুর সরকার রায় দেয় যে, বিদেশীরা কোন স্থানীয় পত্রিকার ৩% বেশি শেয়ার রাখতে পারবে না।

এটি এখন একটি ট্যাবলয়েড স্টাইলের কাগজ যা বিনোদন এবং স্থানীয় খবরের উপর দৃষ্টি নিবদ্ধ করে। একটি কাগজ হিসাবে *শিন মিন ডেইলি নিউজ* *[[লিয়ানহে ওয়ানবাও |লিয়ানহে ওয়ানবাওয়ের]]* সাথে প্রতিযোগিতায় রয়েছে, এটিও এসপিএইচ প্রকাশিত। উভয় কাগজই এখন ট্যাবলয়েডের মত সংবেদনশীল শিরোনামে সংবাদ প্রকাশ করে, যদিও এগুলি এখনও ব্রডশিটে প্রকাশিত হয়।

১৯৯৪ সাল পর্যন্ত মালয়েশিয়াতেও পত্রিকাটিও প্রকাশিত হত এবং পত্রিকাটি ট্যাবলয়েড আকারে প্রকাশিত প্রথম চীনা ভাষার পত্রিকা।

## বহিঃসংযোগ
* শিন মিন ডেইলি নিউজ
* শিন মিন ব্লগ  
* শিন মিন ডেইলি নিউজ ফেসবুক

## আরো দেখুন

* সিঙ্গাপুরের সংবাদপত্রের তালিকা

বিষয়শ্রেণী:সিঙ্গাপুরের সংবাদপত্র
বিষয়শ্রেণী:সরলীকৃত চীনা ভাষার লেখা থাকা নিবন্ধ
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:চীনা (সরলীকৃত) ভাষার সংবাদপত্র
বিষয়শ্রেণী:১৯৬৭-এ প্রতিষ্ঠিত সংবাদপত্র
থান নিয়েন

***থান নিয়েন*** (ভিয়েতনামী: *বাও থান নিয়েন*  "যুবা সংবাদপত্র") হল ভিয়েতনামের হো চি মিন সিটি ভিত্তিক একটি সংবাদপত্র। ২০০৯ সালে এটি ভিয়েতনামের দ্বিতীয় সর্বাধিক প্রচারিত সংবাদপত্র ছিল, যার গড় সঞ্চালন ৩০০,০০০ছিল।  *থান নিউজ*  প্রতিদিন ভিয়েতনামীতে প্রকাশিত হয়। *থান নিয়েন*  ভিয়েতনাম ইউনাইটেড ইয়ুথ লিগের একটি অফিসিয়াল অঙ্গ এবং প্রধানত সামাজিক বিষয়গুলিতে মনোনিবেশ করে। পত্রিকাটি তার ইংরাজী ভাষার ওয়েবসাইটটি বন্ধ করার ঘোষণা দেয় ২০১৬ সালের ১৬ সেপ্টেম্বরে, কারণ হিসাবে তারা সংস্থাটি পুনর্গঠনের কথা উল্লেখ করে। 

## তথ্যসূত্র

## বহিঃসংযোগ

*  
* নিখুঁত ইংরেজি ভাষার সংস্করণ  

বিষয়শ্রেণী:ভিয়েতনামের সংবাদপত্র
বিষয়শ্রেণী:সাম্যবাদী সংবাদপত্র
বিষয়শ্রেণী:এশিয়ার ইংরেজি ভাষার সংবাদপত্র
স্পোর্টস ক্লাব রাপিড ভিয়েনা

**স্পোর্টক্লুব রাপিড ভিন** (, , ; এছাড়াও **স্পোর্টস ক্লাব রাপিড ভিয়েনা**, **এসসি রাপিড ভিয়েনা** অথবা শুধুমাত্র **রাপিড ভিয়েনা** নামে পরিচিত) হচ্ছে ভিয়েনা ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৮৯৯ সালের ৮ই জানুয়ারি তারিখে প্রতিষ্ঠিত হয়েছে। রাপিড ভিয়েনা তাদের সকল হোম ম্যাচ ভিয়েনার আলিয়ানৎস স্টাডিওনে খেলে থাকে; যার ধারণক্ষমতা হচ্ছে ২৮,৩৪৫। বর্তমানে এই ক্লাবের ম্যানেজারের দায়িত্ব পালন করছেন ডিটনার কুহবাউয়ার এবং সভাপতির দায়িত্ব পালন করছেন মার্টিন ব্রুকনার। অস্ট্রীয় মধ্যমাঠের খেলোয়াড় স্টেফান শোয়াব এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, রাপিড ভিয়েনা এপর্যন্ত ৫১টি শিরোপা জয়লাভ করেছে; যার মধ্যে ৩২টি অস্ট্রীয় ফুটবল বুন্দেসলিগা, ১৪টি অস্ট্রীয় কাপ, ৩টি অস্ট্রীয় সুপার কাপ, ১টি জার্মান ফুটবল চ্যাম্পিয়নশিপ এবং ১টি ডিএফবি-পোকাল শিরোপা রয়েছে। অন্যদিকে, ইউরোপীয় এবং আন্তর্জাতিক প্রতিযোগিতায়, অস্ট্রিয়া ভিয়েনার সবচেয়ে বড় সাফল্য হচ্ছে ১৯৮৪–৮৫ ইউরোপিয়ান কাপ উইনার্স কাপ এবং ১৯৯৫–৯৬ উয়েফা কাপ উইনার্স কাপের ফাইনালে পৌঁছানো, প্রথমটি তারা ইংরেজ ক্লাব এভার্টনের কাছে ১–৩ গোলে এবং দ্বিতীয়টি ফরাসি ক্লাব পারি সাঁ-জেরমাঁর কাছে ০–১ গোলে পরাজিত হয়েছে

## অর্জন
### ঘরোয়া
**[[অস্ট্রীয় ফুটবল বুন্দেসলিগা]]**
***বিজয়ী (৩২):** ১৯১১–১২, ১৯১২–১৩, ১৯১৫–১৬, ১৯১৬–১৭, ১৯১৮–১৯, ১৯১৯–২০, ১৯২০–২১, ১৯২২–২৩, ১৯২৮–২৯, ১৯২৯–৩০, ১৯৩৪–৩৫, ১৯৩৭–৩৮, ১৯৩৯–৪০, ১৯৪০–৪১, ১৯৪৫–৪৬, ১৯৪৭–৪৮, ১৯৫০–৫১, ১৯৫১–৫২, ১৯৫৩–৫৪, ১৯৫৫–৫৬, ১৯৫৬–৫৭, ১৯৫৯–৬০, ১৯৬৩–৬৪, ১৯৬৬–৬৭, ১৯৬৭–৬৮, ১৯৮১–৮২, ১৯৮২–৮৩, ১৯৮৬–৮৭, ১৯৮৭–৮৮, ১৯৯৫–৯৬, ২০০৪–০৫, ২০০৭–০৮

**[[অস্ট্রীয় কাপ]]**
***বিজয়ী (১৪):** ১৯১৮–১৯, ১৯১৯–২০, ১৯২৬–২৭, ১৯৪৫–৪৬, ১৯৬০–৬১, ১৯৬৭–৬৮, ১৯৬৮–৬৯, ১৯৭১–৭২, ১৯৭৫–৭৬, ১৯৮২–৮৩, ১৯৮৩–৮৪, ১৯৮৪–৮৫, ১৯৮৬–৮৭, ১৯৯৪–৯৫

**[[অস্ট্রীয় সুপার কাপ]]**
***বিজয়ী (৩):** ১৯৮৬, ১৯৮৭, ১৯৮৮

**[[জার্মান ফুটবল চ্যাম্পিয়নদের তালিকা|জার্মান চ্যাম্পিয়নশিপ]]**
***বিজয়ী:** ১৯৪১

**[[ডিএফবি-পোকাল]]**
***বিজয়ী:** ১৯৩৮

### ইউরোপীয়
**[[ইউরোপিয়ান কাপ উইনার্স কাপ]]**
*রানার-আপ (২): ১৯৮৪–৮৫, ১৯৯৫–৯৬

## তথ্যসূত্র

## বহিঃসংযোগ

*  

বিষয়শ্রেণী:স্পোর্টস ক্লাব রাপিড ভিয়েনা
বিষয়শ্রেণী:অস্ট্রীয় ফুটবল বুন্দেসলিগার ক্লাব
বিষয়শ্রেণী:অস্ট্রিয়ার ফুটবল ক্লাব
বিষয়শ্রেণী:১৮৯৯-এ অস্ট্রিয়ায় প্রতিষ্ঠিত
বিষয়শ্রেণী:১৮৯৯-এ প্রতিষ্ঠিত ফুটবল ক্লাব
আল-থওরা (ইয়েমেন)

**আল-থওরা** (আরবি : الثورة *বিপ্লব* ) একটি ইয়েমেনি সংবাদপত্র। এটি ১৯৬২ সালের ২৯ সেপ্টেম্বর প্রতিষ্ঠিত হয়েছিল  এবং এটি ২০১২ সালে এর সুবর্ণজয়ন্তী উদ্‌যাপন করেছে। 

ইয়েমেন আরব প্রজাতন্ত্র সরকারের 'সাবা জেনারেল সংগঠন' কর্তৃক *[[আল-জুমহুরিয়াহ]]* পত্রিকার পাশাপাশি এই পত্রিকাটি প্রতিষ্ঠিত হয়েছিল। আল-থওরা সানা ভিত্তিক এবং সরকার-সমর্থিত পত্রিকা।  ইয়েমেনে হাউথি কর্তৃত্ব গ্রহণের পর ২০১৫ সালে *আল-থওরা* দখল করে এবং একটি হাউথি সমর্থক হিসাবে কেবল ইয়েমেনের উত্তরাঞ্চলে প্রচারিত হয়। 

## আরও দেখুন

* *[[আল-জুমহুরিয়াহ]]*

## তথ্যসূত্র

বিষয়শ্রেণী:ইয়েমেনের সংবাদপত্র
বিষয়শ্রেণী:আরবি ভাষার সংবাদপত্র
টেপামধুপুর ইউনিয়ন

**টেপামধুপুর ইউনিয়ন** বাংলাদেশের রংপুর বিভাগের রংপুর জেলার কাউনিয়া উপজেলার অন্তর্গত একটি ইউনিয়ন পরিষদ। এটি ২৮.৯৩ বর্গকিমি (১১.১৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৪,১২২ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ৯টি।

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:কাউনিয়া উপজেলার ইউনিয়ন
এলএএসকে

**লিনৎসার আটলেটিক-স্পোর্ট-ক্লুব** (, , ; এছাড়াও **লিনৎসার এএসকে** অথবা শুধুমাত্র **এলএএসকে** নামে পরিচিত) হচ্ছে লিনৎস ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯০৮ সালের ৭ই আগস্ট তারিখে প্রতিষ্ঠিত হয়েছে। এলএএসকে তাদের সকল হোম ম্যাচ লিনৎসের ভাল্ডস্টাডিওনে খেলে থাকে; যার ধারণক্ষমতা হচ্ছে ৬,০০৯। বর্তমানে এই ক্লাবের ম্যানেজারের দায়িত্ব পালন করছেন ভালেরিন ইসমায়েল এবং সভাপতির দায়িত্ব পালন করছেন সিগমুন্ড গ্রুবার। অস্ট্রীয় রক্ষণভাগের খেলোয়াড় গার্নট ট্রাউনার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এলএএসকে এপর্যন্ত ৭টি শিরোপা জয়লাভ করেছে; যার মধ্যে ১টি অস্ট্রীয় ফুটবল বুন্দেসলিগা, ৫টি অস্ট্রীয় প্রথম লীগ এবং ১টি অস্ট্রীয় কাপ রয়েছে।

## অর্জন
**[[অস্ট্রীয় ফুটবল বুন্দেসলিগা]]**
* **বিজয়ী (১):**১৯৬৪–৬৫
* রানার-আপ: ১৯৬১–৬২, ২০১৮–১৯

**[[অস্ট্রীয় ফুটবল প্রথম লীগ]]**
* **বিজয়ী (৫):** ১৯৫৭–৫৮, ১৯৭৮–৭৯, ১৯৯৩–৯৪, ২০০৬–০৭, ২০১৬–১৭

**[[অস্ট্রীয় কাপ]]**
* **বিজয়ী:** ১৯৬৪–৬৫
* রানার-আপ: ১৯৬৪–৬৩, ১৯৬৬–৬৭, ১৯৬৯–৭০, ১৯৯৮–৯৯

## তথ্যসূত্র

## বহিঃসংযোগ

*  

বিষয়শ্রেণী:অস্ট্রীয় ফুটবল বুন্দেসলিগার ক্লাব
বিষয়শ্রেণী:অস্ট্রিয়ার ফুটবল ক্লাব
বিষয়শ্রেণী:১৯০৮-এ অস্ট্রিয়ায় প্রতিষ্ঠিত
বিষয়শ্রেণী:১৯০৮-এ প্রতিষ্ঠিত ফুটবল ক্লাব
টিএসভি হার্টবার্গ

**টুর্ন- আন্ড স্পোর্টভেরিন হার্টবার্গ** (, ; এছাড়াও **টিএসভি হার্টবার্গ** অথবা শুধুমাত্র **হার্টবার্গ** নামে পরিচিত) হচ্ছে হার্টবার্গ ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯৪৬ সালের ২৯শে এপ্রিল তারিখে প্রতিষ্ঠিত হয়েছে। টিএসভি হার্টবার্গ তাদের সকল হোম ম্যাচ হার্টবার্গের প্রোফার্টিল এরিনা হার্টবার্গে খেলে থাকে; যার ধারণক্ষমতা হচ্ছে ৪,৫০০। বর্তমানে এই ক্লাবের ম্যানেজারের দায়িত্ব পালন করছেন মার্কুস শপ এবং সভাপতির দায়িত্ব পালন করছেন ব্রিগিট্টে আনার্ল। অস্ট্রীয় রক্ষণভাগের খেলোয়াড় সিগফ্রাইড রাসভাল্ডার এই ক্লাবের অধিনায়কের দায়িত্ব পালন করছেন।

## তথ্যসূত্র

## বহিঃসংযোগ
*  

বিষয়শ্রেণী:টিএসভি হার্টবার্গ
বিষয়শ্রেণী:অস্ট্রীয় ফুটবল বুন্দেসলিগার ক্লাব
বিষয়শ্রেণী:অস্ট্রিয়ার ফুটবল ক্লাব
বিষয়শ্রেণী:১৯৪৬-এ অস্ট্রিয়ায় প্রতিষ্ঠিত
বিষয়শ্রেণী:১৯৪৬-এ প্রতিষ্ঠিত ফুটবল ক্লাব
বেনেলাক্স ইউনিয়ন

**বেনেলাক্স ইউনিয়ন** (; ; ), এছাড়াও **বেনেলক্স** হিসাবে পরিচিত, একটি রাজনৈতিক-অর্থনৈতিক ঐক্য এবং পশ্চিমে ইউরোপে তিনটি প্রতিবেশী রাষ্ট্রগুলির মধ্যে আনুষ্ঠানিক আন্তর্জাতিক আন্তঃসরকার সহযোগিতা: বেলজিয়াম,  নেদারল্যান্ডস, ও লুক্সেমবার্গ.

## রাজনীতি
### অন্যান্য ভূ-রাজনৈতিক অঞ্চলের সহযোগিতা

## তথ্যসূত্র

## বহিঃসংযোগ

বিষয়শ্রেণী:আন্তর্জাতিক অর্থনৈতিক সংস্থা
বিষয়শ্রেণী:১৯৪৪ সালে প্রতিষ্ঠিত সংস্থা
বিষয়শ্রেণী:ইউরোপের অঞ্চল
নিহান দান

***নিহান দান*** (ভিয়েতনামিজ: জনগণ) হ'ল ভিয়েতনামের কমিউনিস্ট পার্টির সরকারী পত্রিকা। সংবাদপত্রের মতে এটি "পার্টি, রাজ্য এবং ভিয়েতনামের মানুষের কণ্ঠস্বর"।

পত্রিকাটির দৈনিক ১৮০,০০০ অনুলিপি প্রচলন রয়েছে। এর মাসিক ম্যাগাজিনের প্রচার রয়েছে ১৩০,০০০ অনুলিপি। এর একটি অনলাইন সংস্করণ রয়েছে যা ১৯৯৮ সালের ২১ জুন শুরু হয়েছিল।

সংবাদপত্রটি প্রথম প্রকাশিত হয়েছিল ১১ ই মার্চ, ১৯৫১ সালে। এর পূর্বসূরী ছিল *সু থ্যাট* ("সত্য") সংবাদপত্র, যা ১৯৪০ এর দশকে প্রতিষ্ঠিত হয়েছিল।  ভিয়েতনামী কমিউনিস্ট পার্টির অনেক গুরুত্বপূর্ণ ব্যক্তিত্ব নিহান দানে কাজ করেছেন। ট্র্যাং চিন এবং তো হু পত্রিকার প্রধান সম্পাদক ছিলেন। ট্র্যান চিন কর্তৃক চিত্রশিল্পী ফান কে আনকে পত্রিকায় যোগ দেওয়ার কথা বলার পর বিশেষত প্রথম ইন্দোচিনা যুদ্ধের সময় তিনি নিয়মিত অবদান রেখেছিলেন।

## আরো দেখুন

* ভিয়েতনামের সংবাদপত্রের তালিকা 
* ভিয়েতনামের গণমাধ্যম

## তথ্যসূত্র

## বহিঃসংযোগ

* নিহান দান অনলাইন : ইংরেজি সংস্করণ

বিষয়শ্রেণী:ভিয়েতনামের সংবাদপত্র
বিষয়শ্রেণী:সাম্যবাদী সংবাদপত্র
এবিসি (ম্যাগাজিন)

***এবিসি*** ১৯৬০ থেকে ১৯৭৭ সাল পর্যন্ত প্রকাশিত একটি ইতালীয় সাপ্তাহিক ম্যাগাজিন।

## ইতিহাস
ম্যাগাজিনটি ১৯৬০ সালে মিলানে একটি সাপ্তাহিক রাজনৈতিক, সাংস্কৃতিক এবং সাহিত্য ম্যাগাজিন হিসাবে প্রতিষ্ঠিত হয়েছিল এবং এটির পরিচালনায় ছিলেন *[[ইল জর্নো]]র* প্রাক্তন পরিচালক গায়েতানো বালদাচ্চি।

ম্যাগাজিনের গ্রাফিক তৈরি করেছিলেন শিল্পী সিরিও মুসসো যিনি জনপ্রিয় ব্রিটিশ সংবাদপত্র দ্বারা অনুপ্রাণিত হয়ে তা তৈরি করেন। ম্যাগাজিনে প্রায়শই বিতর্কিত, উস্কানিমূলক বিষয়বস্তু থাকত। ম্যাগাজিনে ইতালো কালভিনো, লুচানো বিয়ানচার্দি, কার্লো লেভি, আলবের্তো বেভিলাকুয়া, জুসেপ্পে বের্তো, মার্কো পান্নেল্লা, জান কার্লো ফুস্কো, মার্চেল্লো মার্কেসি, কাল্লিস্ত্রো কোসুলিচ প্রভৃতিগণ লিখেছেন। ১৯৬৩ সালের জুনে এটি *এবিসি দেই রাগাচ্চি* নামে একটি পরিপূরক কমিকস ম্যাগাজিন চালু করে, যার ৯৭ টি সংখ্যা বের হয়েছিল এবং ১৯৬৫ সালের অক্টোবরে এর প্রকাশনা শেষ হয়। 

১৯৭০-এর দশকের দ্বিতীয়ার্ধে ম্যাগাজিনের প্রচলন হ্রাস পেতে শুরু করে, এবং ১৯৭৭ সালে পর্যন্ত আট শতাধিক ইস্যু প্রকাশিত হবার পর *এবিসি* বন্ধ হয়ে যায়। ১৯৮০ এবং ২০০১ সালে ম্যাগাজিনটি পুনরুত্থানের প্রচেষ্টা করা হয়েও তা স্থায়ী হয় নি।

## আরো দেখুন

* ইতালির পত্রিকার তালিকা

## তথ্যসূত্র

বিষয়শ্রেণী:ইতালীয় ভাষার ম্যাগাজিন
বিষয়শ্রেণী:ইতালিতে প্রকাশিত সাপ্তাহিক পত্রিকা
বিষয়শ্রেণী:১৯৬০-এ ইতালিতে প্রতিষ্ঠিত
বিষয়শ্রেণী:১৯৭৭-এ ইতালিতে বিলুপ্ত
বিষয়শ্রেণী:ইতালির সাপ্তাহিক ম্যাগাজিন
বিষয়শ্রেণী:১৯৬০-এ প্রতিষ্ঠিত ম্যাগাজিন
আল ফজর

***আল ফজর*** (আরবি: الفجر এর অর্থ ঊষা)  সংযুক্ত আরব আমিরাতের আবুধাবিতে প্রকাশিত একটি স্বতন্ত্র আরবি ভাষার দৈনিক পত্রিকা। দৈনিকটি দেশের প্রাচীনতম প্রকাশনাগুলির মধ্যে একটি।

## ইতিহাস এবং প্রোফাইল
*আল ফজর* ১৯৭৪ সালে ওবায়েদ হুমাইদ আল মাজারুই চালু করেছিলেন।  মাজারুই দৈনিকের প্রথম সম্পাদকও ছিলেন।  কাগজের প্রকাশক হলেন দার আল ফজর প্রিন্টিং, প্রকাশনা এবং বিজ্ঞাপন যা ১৯৭৫ সালে প্রতিষ্ঠিত হয়েছিল।  পত্রিকাটির সদর দফতর আবুধাবিতে। 

দৈনিকটি, একটি স্বাধীন প্রকাশনা, স্থানীয়, জাতীয় এবং আন্তর্জাতিক সংবাদ সরবরাহ করে।  এছাড়াও, পত্রিকাটি শিল্পকলা এবং মহিলাদের পরিপূরক সরবরাহ করে।

পত্রিকাটি সরকারের সমর্থক ও অনুগত হিসাবে বিবেচিত।  শরিফ আল বাসেল দৈনিকটির প্রধান সম্পাদক। 

প্রতিদিনের প্রচারের রেকর্ডের জন্য দৈনিকটি এবিসির সদস্য।  ১৯৯৪ সালে *আল ফজরের* প্রচার ছিল ৪,২৮৪ অনুলিপি। ২০০৩ সালে এর আনুমানিক প্রচলন ছিল ২৮,০০০ অনুলিপি। 

## আরও দেখুন
* সংযুক্ত আরব আমিরাতের সংবাদপত্রের তালিকা

## তথ্যসূত্র

বিষয়শ্রেণী:সংযুক্ত আরব আমিরাতের সংবাদপত্র
বিষয়শ্রেণী:আরবি ভাষার সংবাদপত্র
আলফাবেতা

***আলফাবেতা*** ইতালীয় ভাষার একটি মাসিক সাংস্কৃতিক এবং সাহিত্য ম্যাগাজিন ছিল যা ১৯৭৯ থেকে ১৯৮৮ পর্যন্ত ইতালির মিলানে প্রকাশিত হয়। ম্যাগাজিনটি সেই সময় দেশের সাংস্কৃতিক প্রতীক ছিল। 

## ইতিহাস ও বিবরণ
*আলফাবেটা* ১৯৮৮ সালের মে মাসে নান্নি বালেস্ত্রিনি মিলানে প্রতিষ্ঠা করেছিলেন।  মাসিক প্রকাশিত এই ম্যাগাজিনের সম্পাদকীয় বোর্ডে মারিয়া কর্তি, উমবের্তো একো, ফ্রান্সেস্কো লেওনেত্তি, আন্তোনিও পোর্তা, পিয়ের আলদো রোভাত্তি এবং পাওলো ভোলপোনি প্রভৃতিগণ লিখতেন।

*আলফাবেতা* বই, অন্যান্য ম্যাগাজিন, প্রদর্শনী, থিয়েটার এবং সিনেমা সম্পর্কিত খবরের পাশাপাশি সংস্কৃতি ও রাজনীতি সম্পর্কে গভীর নিবন্ধ প্রকাশ করতো। এর ওপর ভিত্তি করে মলাট সাজানো হতো। জিয়ান মারিও ভিলালতা ১৯৮৬ সালে ম্যাগাজিনে তাঁর কাব্যজীবন শুরু করেছিলেন। 

*আলফাবেতা* ১৯৮৮ সালে প্রকাশনা বন্ধ করে দেয়।  এর উত্তরসূরি *আলফাবেতা ২* যা ২০১০ সালে প্রকাশিত হয়। 

## আরো দেখুন
* ইতালি পত্রিকার তালিকা

## তথ্যসূত্র

বিষয়শ্রেণী:১৯৭৯-এ ইতালিতে প্রতিষ্ঠিত
বিষয়শ্রেণী:১৯৮৮-এ ইতালিতে বিলুপ্ত
বিষয়শ্রেণী:সাংস্কৃতিক ম্যাগাজিন
বিষয়শ্রেণী:ইতালীয় ভাষার ম্যাগাজিন
বিষয়শ্রেণী:১৯৭৯-এ প্রতিষ্ঠিত ম্যাগাজিন
বিষয়শ্রেণী:ইতালির মাসিক ম্যাগাজিন
রাষ্ট্রীয় জীবাণু সংক্রমণ গবেষণা সংস্থা

**রাষ্ট্রীয় কলেরা এবং আন্ত্রিক রোগ প্রতিষ্ঠান** বা **আইসিএমআর-রাষ্ট্রীয় কলেরা এবং আন্ত্রিক রোগ প্রতিষ্ঠান** (, ) ভারতের একটি চিকিৎসা গবেষণা প্রতিষ্ঠান যা আন্ত্রিক রোগ এবং এইচআইভি/এইডস সম্পর্কিত গবেষণা পরিচালন, এবং প্রতিরোধ, চিকিৎসা ও নিয়ন্ত্রণকৌশলে গবেষণা পরিচালনা করে।
এই প্রতিষ্ঠানটির সদর দফতর পশ্চিমবঙ্গের কলকাতায় অবস্থিত। এটি ভারতীয় চিকিৎসাবিদ্যা গবেষণা পরিষদ অধিভুক্ত।

## ইতিহাস
পূর্ব ভারত এবং গাঙ্গেয় সমভূমিতে কলেরা এবং সম্পর্কিত মহামারীগুলির দীর্ঘ ইতিহাস রয়েছে। ভারতীয় চিকিৎসাবিদ্যা গবেষণা পরিষদ (আইসিএমআর) পশ্চিম কলকাতার কীড স্ট্রিটে (বর্তমানে ডঃ মহম্মদ ইশাক রোড) "কলেরা গবেষণা কেন্দ্র" স্থাপন করে। এই কেন্দ্র প্রতিষ্ঠার লক্ষ্য ছিল কলেরা এবং অন্যান্য অন্ত্রের রোগ সম্পর্কিত গবেষণা করা। ১৯৭৯ সালে এটির নাম পরিবর্তন করে বর্তমানের নামটি রাখা হয়। ১৯৮০ সালে, প্রতিষ্ঠানটি বিশ্ব স্বাস্থ্য সংস্থার "ডায়রিয়া রোগ সম্পর্কিত গবেষণা ও প্রশিক্ষণের জন্য ডাব্লুএইচওর সহযোগী কেন্দ্র" হিসাবে স্বীকৃতি লাভ করে।

২০২০ সালে ভারতে করোনাভাইরাসের বৈশ্বিক মহামারীর সময় প্রতিষ্ঠানটি এবং এটির জীবাণুবিজ্ঞানি এবং গবেষকরা গুরুত্বপূর্ণ ভূমিকা পালন করেন।

## স্বীকৃতি
প্রতিষ্ঠানটিকে বিশ্ব স্বাস্থ্য সংস্থা (হু) ১৯৬৮ সালে "আন্তর্জাতিক রেফারেন্স সেন্টার ফর ভিব্রিও ফেজ টাইপিং" এবং ১৯৮০ সালে "হু কোল্যাবোরেটিভ সেন্টার ফর রিসার্চ এন্ড ট্রেনিং অন ডায়ারিয়াল ডিজীজেস" মর্যাদা দেয়।

## তথ্যসূত্র

## বহিঃসংযোগ
*

বিষয়শ্রেণী:ভারতের চিকিৎসা গবেষণা প্রতিষ্ঠান
বিষয়শ্রেণী:কলকাতার গবেষণা প্রতিষ্ঠান
বিষয়শ্রেণী:১৯৬২-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের গবেষণা প্রতিষ্ঠান
হারাগাছ ইউনিয়ন

**হারাগাছ ইউনিয়ন** বাংলাদেশের রংপুর বিভাগের রংপুর জেলার কাউনিয়া উপজেলার অন্তর্গত একটি ইউনিয়ন পরিষদ। এটি ৩১.০৮ বর্গকিমি (১২.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,২৩৩ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৭টি।

## গ্রামসমূহ
# ঠাকুরদাস
# ধুমগাড়া
# সোনাতন
# নাজিরদহ
# সীট নাজিরদহ
# চর নাজিরদহ
# পল্লীমারী
# আরাজী জয়দেব

## তথ্যসূত্র

## বহিঃসংযোগ
* অফিসিয়াল ওয়েবসাইট 

বিষয়শ্রেণী:কাউনিয়া উপজেলার ইউনিয়ন
আল বায়ান (সংবাদপত্র)

***আল বায়ান*** (আরবি: البيان )  সংযুক্ত আরব আমিরাতের একটি জনপ্রিয় আরবি ভাষা সংবাদপত্র। পত্রিকাটি দুবাই ভিত্তিক।

## ইতিহাস
দুবাই সরকার পত্রিকাটি ১৯৮০ সালে প্রতিষ্ঠা করেছিল।  ২০০৩ অবধি এটি দুবাই মিডিয়া বিভাগের অংশ ছিল। ২০০৯ সাল থেকে পত্রিকাটি দুবাই মিডিয়া ইনকর্পোরেটেডের অংশ হয়েছে। এর প্রধান সম্পাদক হলেন মুনা বুসামরা  এবং এর প্রধান নির্বাহী সম্পাদক রিয়াদ মিকদাদি। 

## আরও দেখুন

* সংযুক্ত আরব আমিরাতের সংবাদপত্রের তালিকা

## তথ্যসূত্র

বিষয়শ্রেণী:দুবাইয়ের গণমাধ্যম
বিষয়শ্রেণী:সংযুক্ত আরব আমিরাতের সংবাদপত্র
বিষয়শ্রেণী:১৯৮০-এ সংযুক্ত আরব আমিরাতে প্রতিষ্ঠিত
বিষয়শ্রেণী:আরবি ভাষার সংবাদপত্র
বিষয়শ্রেণী:রাজনৈতিক সংবাদপত্র
সেভেন ডেইস (সংবাদপত্র)

**সেভেন ডেইস**, সংযুক্ত আরব আমিরাতে প্রকাশিত একটি ইংরেজি ভাষার মুক্ত দৈনিক পত্রিকা ছিল। এটি ২০০৩ থেকে ২২ ডিসেম্বর ২০১৬ পর্যন্ত প্রচলিত ছিল।

## ইতিহাস এবং প্রোফাইল
*সেভেন ডেইস* এই অঞ্চলের প্রথম নিখরচার দৈনিক পত্রিকা ছিল। এর অংশীদারত্বে ছিল যুক্তরাজ্যের ডেইলি মেল জেনারেল ট্রাস্ট (ডিএমজিটি)। পত্রিকাটিরর প্রতিষ্ঠাতা ছিলেন অ্যাশলে নর্থকোট এবং স্টিভ লি (জয়দুব নয়)। ২০০৩ সালে প্রতি শুক্রবারে প্রকাশিত হত এই সাপ্তাহিক ট্যাবলয়েডটি। 

বিপিএ দ্বারা নিশ্চিত হওয়া গেছে যে দৈনিকটির প্রচলন ২০১১ সালের শেষ ছয় মাসে ছিল ৬২,৫৩২ অনুলিপি।  ২০১৩ সালের প্রথম ছয় মাসের প্রচলন ছিল ৬১,৪৯৪ অনুলিপি। 

## আরও দেখুন
* সংযুক্ত আরব আমিরাতের সংবাদপত্রের তালিকা

## তথ্যসূত্র

বিষয়শ্রেণী:সংযুক্ত আরব আমিরাতের সংবাদপত্র
তাকভিম

***তাকভিম*** একটি তুর্কি দৈনিক পত্রিকা।

১৯৯৪ সালে ডিনক বিলগিন তাকভিম সংবাদপত্রটি প্রতিষ্ঠা করেছিল। ২০০৮ সালে কালিক হোল্ডিং এর তুর্কুয়াজ মিডিয়া গ্রুপ১.১ বিলিয়ন ডলারে *[[সাবাহ (সংবাদপত্র)|সাবাহ]]* -এটিভি গ্রুপ ক্রয়ের অংশ হিসেবে এই তাকভিম পত্রিকা কিনে নেয়। 

১৮ জুন ২০১৩-তে *তাকভিম* তার প্রথম পৃষ্ঠায় সিএনএন -এর ক্রিশ্চিয়ান আমানপুরের একটি জাল "সাক্ষাৎকার" প্রকাশ করেছিল, যাতে আমানপুর অনুমান করেছিলেন যে ২০১৩ সালে তুরস্কে বিক্ষোভে সিএনএন'র প্রচার "আন্তর্জাতিক ব্যবসায়ের স্বার্থে তুরস্ককে অস্থিতিশীল করার স্পষ্ট আগ্রহ দ্বারা অনুপ্রাণিত ছিল"। কাগজটি গল্পটিতে একটি ছোট দাবি করে বলেছিল, "এই সাক্ষাৎকারটি বাস্তব নয়, তবে আপনি এখানে যা পড়বেন তা আসল।" 

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:তুরস্কের সংবাদপত্র
বিষয়শ্রেণী:তুর্কি ভাষার সংবাদপত্র
বিষয়শ্রেণী:তুরস্কের দৈনিক সংবাদপত্র
বতান

***বতান*** (অর্থ: "মাতৃভূমি") একটি তুর্কি দৈনিক পত্রিকা যা দোয়ান মিডিয়া গ্রুপ দ্বারা ২০০২ সালে প্রতিষ্ঠিত হয়েছিল। কাগজটি ডিসি ( ডেমিরোরেন এবং কারাকান) কর্পোরেশন এপ্রিল ২০১১ সালে কিনেছিল এবং কয়েক মাস পরে ডেমিরোরেন হোল্ডিং কর্তৃক পুরোপুরি অধিগ্রহণ করা হয়েছিল। 

মার্চ ২০১১ থেকে বতানের প্রচলন ছিল ১১১,৪৮৯, যা তুরস্কের ১৫ তম সর্বোচ্চ প্রচলন।  তবে ১ নভেম্বর ২০১৮ এ পত্রিকাটির প্রকাশনা বন্ধ হয়ে যায়।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:তুরস্কের সংবাদপত্র
বিষয়শ্রেণী:২০০২-এ প্রতিষ্ঠিত সংবাদপত্র
বিষয়শ্রেণী:তুর্কি ভাষার সংবাদপত্র
বিষয়শ্রেণী:তুরস্কের দৈনিক সংবাদপত্র
উলুবেড়িয়া কলেজ

**উলুবেড়িয়া কলেজ** হল, ভারতীয় রাজ্য পশ্চিমবঙ্গের হাওড়া জেলার অন্তর্গত একটি প্রসিদ্ধ ও অন্যতম অগ্ৰগণ্য উচ্চশিক্ষাপ্রতিষ্ঠান। এটির অবস্থান শহর-উলুবেড়িয়ার কেন্দ্রস্থলে ও.টি. রোড পার্শ্ববর্তী সিজবেড়িয়া অঞ্চলে। কলেজটি কলকাতা বিশ্ববিদ্যালয় দ্বারা অনুমোদিত।

## ঐতিহাসিক প্রেক্ষাপট
থাম্ব|'''❐ স্থপতি:''' উলুবেড়িয়া কলেজের প্রতিষ্ঠাতা-আচার্য ''হরিপদ ঘোষাল''-এর আবক্ষ মূর্তি
১৯৪৮ খ্রিস্টাব্দের ১৬ আগস্ট বিশিষ্ট শিক্ষাবিদ শ্রী হরিপদ ঘোষাল মহাশয় উলুবেড়িয়া কলেজ প্রতিষ্ঠা করেন। শিক্ষাবিদ হরিপদ ঘোষাল স্থানীয় এক উচ্চ বিদ্যালয়ের প্রধান শিক্ষক ছিলেন। তৎকালীন সময়ে স্থানীয় শিক্ষার্থীদের উচ্চ বিদ্যালয় থেকে পাশ করে বেরোনোর পর, উচ্চশিক্ষা লাভের জন্য কোনও কলেজ বা উচ্চশিক্ষা প্রতিষ্ঠান এই অঞ্চলে ছিল না। তাদের, বিশেষ করে সংখ্যালঘু ছাত্রীদের উচ্চশিক্ষা দানের উদ্দেশ্যে স্থানীয় কয়েকজন শিক্ষাবিদ ব্যক্তির ঐকান্তিক সহযোগীতা ও উদ্যোগে তিনি সদ্যস্বাধীন ভারতবর্ষে, ১৯৪৮ খ্রিস্টাব্দে 'উলুবেড়িয়া কলেজ' প্রতিষ্ঠা করেছিলেন। কিছু সংখ্যক স্থানীয় ছাত্রছাত্রী নিয়ে উলুবেড়িয়া কলেজের প্রতিষ্ঠাতা অধ্যক্ষ হরিপদ ঘোষাল মহাশয় এই কলেজের যাত্রা শুরু করেছিলেন। দিনে দিনে কলেজে ছাত্রছাত্রীর সংখ্যা বৃদ্ধি পায়।

১৯৪৮ খ্রিস্টাব্দে উলুবেড়িয়া কলেজ কলকাতা বিশ্ববিদ্যালয়ের অনুমোদন লাভ করে। তখন শুধু কলাবিদ্যা পড়ানো হত। ১৯৬৮ খ্রিস্টাব্দে উলুবেড়িয়া কলেজে হাওড়া জেলার প্রথম শিক্ষক শিক্ষণ (বিএড) বিভাগ চালু করা হয়েছিল। শিক্ষক শিক্ষণ বিভাগে মোট ১০০ আসন আছে।

## বিভাগসমূহ

### বিজ্ঞান বিভাগ
১৯৫৫ খ্রিস্টাব্দে কলেজে বিজ্ঞান পড়ানো শুরু হয়।

* রসায়ন
* পদার্থবিদ্যা
* গণিতশাস্ত্র
* উদ্ভিদবিজ্ঞান
* প্রাণিবিদ্য
* শারীরবিদ্যা

### কলা ও বাণিজ্য বিভাগ
১৯৬৭ খ্রিস্টাব্দে কলেজে বাণিজ্য বিভাগ চালু হয়েছিল।

* বাংলা
* ইংরেজি
* সংস্কৃত
* ইতিহাস
* রাষ্ট্রবিজ্ঞান
* দর্শন
* বাণিজ্য

## বি-এড বিভাগ

উলুবেড়িয়া কলেজ শিক্ষক-শিক্ষণ বা বিএড বিভাগের সূচনা হয় ১৯৬৮ সালে। প্রসঙ্গত উল্লেখ্য, এটি হাওড়া জেলার প্রথম বিএড কলেজ।

## স্বীকৃতি
২০১৪ খ্রিস্টাব্দে উলুবেড়িয়া কলেজ জাতীয় মূল্যায়ন ও প্রত্যয়ন পরিষদ (ন্যাক) দ্বারা আবার স্বীকৃতি এবং বি গ্রেড প্রাপ্ত হয়েছে। কলেজটি বিশ্ববিদ্যালয় মঞ্জুরি কমিশন (ইউজিসি) দ্বারাও স্বীকৃত।

## প্রাক্তনী
* আরিফুল হক (অভিনেতা), বাংলাদেশ

## আরো দেখুন

* কলকাতা বিশ্ববিদ্যালয় কর্তৃক অনুমোদিত কলেজগুলির তালিকা
* ভারতের শিক্ষা ব্যবস্থা
* পশ্চিমবঙ্গে শিক্ষা

## তথ্যসূত্র

বিষয়শ্রেণী:১৯৪৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:হাওড়া জেলার বিশ্ববিদ্যালয়
বিষয়শ্রেণী:১৯৪৮-এ পশ্চিমবঙ্গে প্রতিষ্ঠিত
বিষয়শ্রেণী:কলকাতা বিশ্ববিদ্যালয়ের অধিভুক্ত
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
মার্স্ক লাইন

**মার্স্ক লাইন** একটি ডেনিশ আন্তর্জাতিক কনটেইনার শিপিং সংস্থা এবং ডেনিশ ব্যবসায়িক সংস্থার মেরস্ক গোষ্ঠীর বৃহত্তম অপারেটিং সহায়ক সংস্থা। বহরের আকার এবং কার্গো ক্ষমতা উভয় ক্ষেত্রেই এটি বিশ্বের বৃহত্তম কনটেইনার শিপিং সংস্থা। ১১৬ টি দেশে এই সংস্থার মোট ৩৭৪ টি অফিস রয়েছে। এই সংস্থায় প্রায় ৩১,৬০০ জন কর্মী নিযুক্ত রয়েছে, যার মধ্যে ৭,০০০ জন শিপিং ক্রু এবং ২৪,৬০০ জন প্রসেসিং কর্মী। মার্স্ক লাইন ৭৮৬ টিরও বেশি জাহাজ পরিচালনা করে এবং এর ধারণক্ষমতা ৪.১ মিলিয়ন টিইইউ। সংস্থাটি ১৯২৮ সালে প্রতিষ্ঠিত হয়।

## ইতিহাস

১৯২০-এর দশকের শুরুতে, এ.পি. মোলার লাইনার ট্রেড ব্যবসায়ে প্রবেশের সম্ভাবনা বিবেচনা করে। চাহিদার উপর নির্ভর করে নৌযানগুলি বন্দর থেকে বন্দরে যাত্রা করে ট্রাম্প বাণিজ্য, সময়মতো লাইনারদের কাছে মাঠ হারাতে পারে বলে মনে করা হয়। ১২ জুলাই ১৯২৮ সালে, *লইস মার্স্ক* জাহাজটি বাল্টিমোর থেকে আমেরিকার পূর্ব উপকূল থেকে পানামা খাল হয়ে  সুদূর পূর্ব এবং পশ্চিমে যাত্রা করে। কার্গোটিতে ফোর্ড গাড়ির যন্ত্রাংশ এবং অন্যান্য সাধারণ পণ্যসম্ভার ছিল। এটি মার্স্ক শিপিং এর পরিষেবা শুরু করার সূচনা করে। ১৯৫০ সালে পরিষেবা সম্প্রসারণের আগে আমেরিকা এবং ইউরোপের মধ্যে পণ্য পরিবহনের মাধ্যমে দ্বিতীয় বিশ্বযুদ্ধের পরে ১৯৪৬ সালে মার্স্ক লাইন বৃদ্ধি পেতে শুরু করে।

## বহর
জুলাই ২০১১ পর্যন্ত মার্স্ক লাইনের বহরে ৭০০ টিরও বেশি জাহাজ (হামবুর্গ সাদের সাথে সংমিশ্রণে) এবং ৩.৮ মিলিয়ন টিইইউ (কুড়ি-ফুট সমতুল্য ইউনিট) টিইউরও বেশি সংখ্যক কন্টেইনার রয়েছে।

২০০৬ সালে, বিশ্বের বৃহত্তম কন্টেইনার জাহাজ, ই-শ্রেণির জাহাজ এমা মার্স্ককে ওডেনস স্টিল শিপইয়ার্ড থেকে মার্স্ক লাইনের কাছে পৌঁছে দেওয়া হয়।
## পরিষেবা
মার্স্ক লাইন বিশ্বজুড়ে এর পরিষেবা প্রদানের জন্য সর্বাধিক পরিচিত। এশিয়া-ইউরোপ এবং ট্রান্স-আটলান্টিক বাণিজ্যগুলির প্রধান বাণিজ্য লেনগুলি ছাড়াও, মার্স্ক লাইন দক্ষিণ আমেরিকা এবং ইউরোপের পাশাপাশি আফ্রিকায় বিস্তৃত পরিষেবা সরবরাহ করে। সংস্থাটি ২০১১ সালে ডেইলি মার্স্কের উদ্ভাবনী ধারণারও সূচনা করে, যা চীন ও ইউরোপীয় কেন্দ্রীয় বন্দরগুলির থেকে সরবরাহ বন্দরগুলির মধ্যে একটি প্রিমিয়াম গ্যারান্টিযুক্ত পরিষেবা সরবরাহ করে। বাণিজ্যের সমর্থন সত্ত্বেও, অতিরিক্ত সরবরাহের কারণে মার্স্ক লাইন পরিষেবাগুলি হ্রাস করতে বাধ্য হয়। সাম্প্রতিক তার পণ্যের পুনর্গঠন তাদের এশিয়া-অস্ট্রেলিয়া, ভারত থেকে পশ্চিম আফ্রিকা এবং চীন থেকে আমেরিকা রুটে উন্নীত করা হয়।

## তথ্যসূত্র

## বহিঃসংযোগ

*

বিষয়শ্রেণী:কন্টেইনার শিপিং সংস্থা
কনীনিকা বন্দ্যোপাধ্যায়

**কনীনিকা বন্দ্যোপাধ্যায়** (জন্ম: ২১ মে ১৯৮০, কলকাতা) হলেন টালিউডের সাথে যুক্ত একজন ভারতীয় অভিনেত্রী। তাকে প্রধানত বাংলা চলচ্চিত্র এবং ধারাবাহিকে দেখা যায়।

## প্রাথমিক জীবন
কনীনিকা কলকাতা বিশ্ববিদ্যালয়ের অধিভুক্ত কলেজ শিবনাথ শাস্ত্রী কলেজ থেকে বাণিজ্যে স্নাতক। তিনি টেলিভিশনে অভিনয় দিয়ে তার কর্মজীবন শুরু করেছিলেন। তাকে প্রথম দেখা যায় জি বাংলায় সম্প্রচারিত *স্বপ্ননীল* নামের একটি ধারাবাহিকে। বড় পর্দায় তাকে প্রথম দেখা যায় মলয় ভট্টাচার্যের চলচ্চিত্র *তিন এক্কে তিন*-এ।

## চলচ্চিত্রের তালিকা

### টেলিভিশন চলচ্চিত্র

* *আসমা*
* *নীড় ছোট*
* *নতুন গান*
* *লীলা চিরন্তন*
* *তোমার পথ চেয়ে*
* *মানভঞ্জন*
* *কাদের কুলের বউ*

## টেলিভিশন ধারাবাহিক
* *মহাপ্রভু*
* *এক আকাশের নিচে*
* *স্বপ্ননীল*
* *কখনো মেঘ কখনো বৃষ্টি*
* *রাত ভোর বৃষ্টি*
* *এক মাসের গাপ্পো (ঝুমুর)*
* কালার্স বাংলায় *রবি ঠাকুরের গল্প*
* *নীল সীমানা*
* *সরকার কি দুনিয়া*
* *অন্দরমহল*

## পুরস্কার

* ২০০৪ সালে *আবার আসিব ফিরে* চলচ্চিত্রের জন্য ক্রিটিকস চয়েস বিভাগে আনন্দলোক পুরস্কার
* কালাকার পুরস্কার
* *অন্দরমহল* ধারাবাহিকে পরমেশ্বরীর চরিত্রে অভিনয়ের জন্য জি বাংলা সোনার সংসার পুরস্কার ২০১৮-এ "সেরা বৌমা"

## আরও দেখুন

* টিনা দত্ত
* টুম্পা ঘোষ
* রূপ দুর্গাপাল

## তথ্যসূত্র

## বহিঃসংযোগ

* 

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:বিগ বস বাংলার প্রতিযোগী
বিষয়শ্রেণী:কলাকার পুরস্কার বিজয়ী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় অভিনেত্রী